CELEX: 52006PC0577
Language: mt
Date: 2006-10-06
Title: Proposta għal deċiżjoni tal-Kunsill li temenda d-Deċiżjoni 2004/793/KE dwar il-konklużjoni tal-proċedura ta’ konsultazzjoni mar-Repubblika tat-Togo skond l-Artikolu 96 tal-Ftehim ta’ Cotonou

Avviż Legali Importanti

|

52006PC0577

Proposta għal deċiżjoni tal-Kunsill li temenda d-Deċiżjoni 2004/793/KE dwar il-konklużjoni tal-proċedura ta’ konsultazzjoni mar-Repubblika tat-Togo skond l-Artikolu 96 tal-Ftehim ta’ Cotonou  /* KUMM/2006/0577 finali */  

	[pic] | KUMMISSJONI TAL-KOMUNITAJIET EWROPEJ |Brussel 6.10.2006KUMM(2006) 577 finaliProposta għalDEĊIŻJONI TAL-KUNSILLli temenda d-Deċiżjoni 2004/793/KE dwar il-konklużjoni tal-proċedura ta’ konsultazzjoni mar-Repubblika tat-Togo skond l-Artikolu 96 tal-Ftehim ta’ Cotonou(preżentata mill-Kummissjoni)MEMORANDUM TA’ SPJEGAZZJONIMeta titqies ir-ripetizzjoni tan-nuqqas ta’ rispett tal-prinċipji demokratiċi u tad-drittijiet tal-bniedem fit-Togo, fl-2004 l-Unjoni Ewropea kkunsidrat li s-sitwazzjoni politika tikkostitwixxi vjolazzjoni ta’ l-elementi essenzjali elenkati fl-Artikolu 9 tal-Ftehim rivedut ta’ Cotonu[1] u għamlet konsultazzjonijiet mar-Repubblika Togoliża taħt l-Artikolu 96 ta' dan il-Ftehim.Fil-qafas ta’ dawn il-konsultazzjonijiet il-gvern Togoliż ħa 22 impenn fil-qasam tat-tiġdid tad-demokrazija u tat-tisħiħ tar-rispett tad-drittijiet tal-bniedem u tal-libertajiet fundamentali, li jinkludu:-  Ir-ritorn lejn id-demokrazija permezz tal-bidu mill-ġdid tad-djalogu nazzjonali ma’ l-oppożizzjoni tradizzjonali u s-soċjetà ċivili u, f’dan il-kuntest, ir-reviżjoni tal-qafas elettorali. Għandhom jiġu organizzati elezzjonijiet lokali u leġiżlattivi fuq il-bażi ta’ dan il-qafas elettorali ġdid; Hija prevista l-promozzjoni ta’ proċess ta’ deċentralizzazzjoni biex issaħħaħ dan il-proċess ta’ demokratizzazzjoni.-  It-tisħiħ tad-drittijiet tal-bniedem u l-libertajiet fundamentali. Il-gvern għandu jiżgura li ma jkunx hemm tortura jew atti inumani u degradanti oħra, li jkun hemm id-dritt tal-libertà ta’ l-espressjoni u ta’ l-informazzjoni, id-dritt tal-parteċipazzjoni fil-laqgħat u manifestazzjonijiet, kif ukoll il-libertà tal-moviment. Hemm ukoll pjanijiet biex issir reviżjoni ta’ l-istatuti u l-mandati tal-Kummissjoni Nazzjonali tad-Drittijiet tal-Bniedem u ta’ l-Awtorità Għolja ta’ l-Awdjoviżiv u l-Komunikazzjoni kif ukoll biex jinħelsu l-priġunieri politiċi u biex jitħaffef l-ipproċessar tal-fajls tal-persuni li jinsabu f’kustodja preventiva.-  It-tisħiħ ta’ l-Istat tad-Dritt u partikolarment tas-sistema ġudizzjarja.Fl-aħħar ta’ l-2004 kienu saru sforzi konsiderevoli u seħħew ħafna impenji jew kienu waslu biex iseħħu.Il-mewt tal-President Eyadema fil-5 ta’ Frar 2005 daħħlet lill-pajjiż fi kriżi politika ġdida li wasslet biex ħafna impenji mxew pass lura u kien hemm deterjorazzjoni mingħajr preċedent tas-sitwazzjoni tad-drittijiet tal-bniedem, partikolarment fil-mument tal-kolp ta’ Stat “kostituzzjonali” tas-6 ta’ Frar 2005 u ta’ l-elezzjoni presidenzjali ta’ April 2005. Skond is-sorsi, in-numru ta’ mejtin kien bejn 150 u 500. Il-vjolenza li ħabbat wiċċu magħha l-pajjiż wasslet biex 40 000 Togoliż isibu rifuġju f’Benin u fil-Gana. Din is-sitwazzjoni kienet ikkonfermata fl-ewwel missjoni ta’ monitoraġġ tad-Deċiżjoni tal-Kunsill, li tmexxiet f’Lulju 2005.Missjoni ta’ l-istabbiliment tal-fatti tan-Nazzjonijiet Uniti seħħet f’Ġunju 2005 u r-rapport tagħha dwar il-vjolazzjonijiet tad-drittijiet tal-bniedem fit-Togo qabel, matul u wara l-elezzjonijiet presidenzjali ta' April kien ippubblikat f’Settembru 2005. Dan ir-rapport jakkuża partikolarment is-sistema ta’ impunità li jgawdu minnha l-atturi tal-vjolenza u l-użu ta’ l-armata mill-partit biex iżomm il-poter.L-oppożizzjoni kkontestat il-leġittimità tal-president elett ġdid, Faure Gnassingbé. Il-Parlament Ewropew adotta, nhar it-12 ta’ Mejju 2005, Riżoluzzjoni għal dan il-għan.Taħt il-pressjoni tal-komunità internazzjonali l-President intrabat li jsegwi politika ta’ ftuħ. Fit-8 ta’ Ġunju ġie nnominat l-ewwel Prim Ministru ta’ l-oppożizzjoni moderata u fl-20 ta’ Ġunju 2005 ġie ffurmat gvern b’diversi ministri li ġejjin mill-oppożizzjoni moderata. B’mod partikolari, il-portafoll tal-ġustizzja ngħata lil membru ta’ l-oppożizzjoni. Il-President Gnassingbé u l-gvern qegħdu l-implimentazzjoni ta’ 22 impenn meħuda fir-rigward ta’ l-Unjoni Ewropea fil-qalba tal-proġett politiku tagħhom.Minn dak in-nhar saru progressi regolari u sinifikattivi lejn ir-rispett ta’ l-impenji meħuda, mingħajr ma twarrbu ż-żewġ kwistjonijiet ġodda li qamu fil-bidu ta’ l-avvenimenti ta’ l-2005, li huma r-rwol ta’ l-armata u r-refuġjati. Dawn l-azzjonijiet tmexxew f’kuntest diffiċli minħabba l-preżenza ta’ fergħa konservattiva fi ħdan il-poter u l-forzi armati.L-azzjonijiet prinċipali li tmexxew, kif irreġistrati mit-tieni missjoni ta’ monitoraġġ li saret f’Marzu 2006 u l-aħħar żviluppi politiċi sa Awissu 2006, jistgħu jitqassru b’dan il-mod:-  Fil-qasam tal-midja, qed jiġi applikat il-kodiċi l-ġdid ta’ l-Istampa ta’ Awissu 2004, meqjus bħala wieħed mill-iktar liberali fis-sotto-reġjun, tjiebet is-sitwazzjoni fil-midja uffiċjali bit-tneħħija tal-kult tal-personalità u b’aċċess aħjar għall-partiti, kif ukoll ir-rikompożizzjoni ta’ l-Awtorità Għolja ta’ l-Awdjoviżiv u l-Komunikazzjoni;-  Fil-qasam tal-ġustizzja, f’Awissu 2005 il-President Faure tenna diskors fejn akkuża s-sistema ġudizzjarja li timxi bil-mod u li hi korrotta. Il-priġunieri politiċi arrestati waqt l-avvenimenti ta’ l-2005, il-priġunieri f’kustodja proviżorja għal żmien twil wisq kif ukoll 11-il militar miżmuma f’post sigriet sa mill-2001 ġew illiberati. Il-kundizzjonijiet ta’ detenzjoni tjiebu, u ġie ffinalizzat programm ta’ riforma ġudizzjarja mal-UNDP u beda jidħol fis-seħħ.-  Minn April sa Awissu 2006 tmexxa djalogu politiku ġenwin ma’ l-oppożizzjoni tradizjonali li ħareġ mill-ftehim qafas ta’ Lomé, b’aġenda miftuħa fuq talba ta’ l-oppożizzjoni, li mar lil hinn mill-kwistjoni tal-qafas elettorali u kien jinkludi l-kwistjonijiet istituzzjonali, ir-riforma fl-armata, il-problema tar-refuġjati u t-tilwim li nqala’ fl-aħħar elezzjonijiet presidenzjali. Dan id-djalogu wassal għal ftehim politiku globali ffirmat fl-20 ta’ Awissu mill-parteċipanti kollha, u li jittratta dawn il-kwistjonijiet kollha.-  L-awtoritajiet Togoliżi ntrabtu li jwettqu numru ta’ azzjonijiet li jirriformaw il-forzi armati tal-pajjiż billi jisseparaw il-funzjonijiet tad-difiża nazzjonali mis-sigurtà interna, u billi jillimataw ir-rwol ta’ l-armata fil-ħajja ċivili; qed jiġi elaborat statut ġdid tal-forzi armati; f’Mejju 2006 is-suldati ġew sostitwiti minn ċivili fl-ogħla karigi tas-sistemi finanzjarji ta’ l-Istat, b’mod partikolari fit-tmexxija tad-dwani u tat-taxxi; l-ewwel azzjonijiet ta’ żieda fin-numru ta’ pulizija u ta’ l-armata ma kienux trasparenti daqs kemm wieħed seta’ jistenna iżda s-sitwazzjoni hija mistennija li titjieb f’dan ir-rigward.-  Rigward ir-refuġjati, il-problema prinċipali hija li terġa’ tinstab klima ta’ fiduċja biex dawn ikunu jistgħu jerġgħu lura f’pajjiżhom; il-gvern adotta pjan favur ir-ritorn tar-refuġjati u ddeċieda li jissospendi l-proċedimenti kontra dawk li kienu ħatja għal delitti. F’Lulju-Awissu 2006 it-tnaqqis tat-tensjoni politika wassal biex ħafna refuġjati rritornaw lura f’pajjiżhom.Il-kwistjoni ta’ l-impenn 2.6 li jindirizza l-impunità għadha mhix riżolta. M’hemmx sinjal ta’ sanzjonijiet kontra l-atturi tal-vjolenza. Il-ftuħ f’Lomé ta’ uffiċċju tal-Kummissarju l-Għoli tad-Drittijiet tal-Bniedem tan-Nazzjonijiet Uniti huwa madankollu pass pożittiv essenzjali u inkuraġġanti f'dan ir-rigward.Fil-qasam tat-tisħiħ mill-ġdid tad-demokrazija, intlaħaq ftehim politiku ta’ kunsens fil-qafas tad-djalogu inter-togoliż. It-test iffirmat jisħaq fuq l-abbozzar ta’ qafas elettorali li jippermetti li jwassal għal elezzjonijiet leġiżlattivi. Imur lilhinn mill-impenji meħuda fir-rigward ta’ l-Unjoni Ewropea billi jindirizza kwistjonijiet oħra ta’ prinċipju li jikkontribwixxu għal rikonċiljazzjoni nazzjonali sostenibbli, bħal dawk dwar ir-riformi nazzjonali u l-armata.Rigward l-elezzjonijiet leġiżlattivi, li huma l-punt ċentrali tal-proċess tal-bidu mill-ġdid tal-kooperazzjoni mat-Togo, ta’ min jinnota li matul iż-żewġ missjonijiet ta’ monitoraġġ, il-biċċa l-kbira tal-kelliema affermaw li hemm bżonn li jieħdu l-ħin tagħhom biex dawn jiġu organizzati, partikolarment b’riċensjoni elettorali kredibbli. L-iskadenza ta’ l-assemblea attwali, f’Novembru 2007, hija madankollu data fissa.L-azzjonijiet meħuda b’determinazzjoni mill-awtoritajiet togolizi huma pass lejn it-triq it-tajba. Il-kriżi politika ta’ l-ewwel nofs tas-sena 2005 ma ppermettitx li jinżamm il-kalendarju stabbilit fil-bidu għat-22 impenn iżda d-dinamika ta’ bħalissa tindika li dawn l-impenji għandhom iseħħu fi żmien 12 sa 24 xahar.Fid-dawl ta’ dak li ntqal hawn fuq, u b’konformità ma’ l-Artikoli 9 u 96 tal-Ftehim ta’ Cotonou, il-Kummissjoni qed tipproponi lill-Kunsill li jestendi b’24 xahar il-perjodu ta’ validità tad-Deċiżjoni tal-Kunsill tal-15 ta’ Novembru 2004, li jagħmel aġġustamenti żgħar lill-miżuri xierqa f’dak li għandu x’jaqsam mar-riżorsi mhux minfuqa ta’ l-EDF preċedenti, u b’konsegwenza ta’ dan li jadotta d-deċiżjoni mehmuża.Proposta għalDEĊIŻJONI TAL-KUNSILLli temenda d-Deċiżjoni 2004/793/KE dwar il-konklużjoni tal-proċedura ta’ konsultazzjoni mar-Repubblika tat-Togo skond l-Artikolu 96 tal-Ftehim ta’ CotonouIL-KUNSILL TA’ L-UNJONI EWROPEA,wara li kkunsidra t-Trattat li jistabbilixxi l-Komunità Ewropea,wara li kkunsidra l-Ftehim ta' Sħubija bejn il-membri tal-Grupp ta' l-Istati ta’ l-Afrika, tal-Karibew u tal-Paċifiku minn naħa, u l-Komunità Ewropea u l-Istati Membri tagħha minn naħa l-oħra, iffirmat f'Cotonou fit-23 ta' Ġunju 2000[2] u rivedut fil-Lussemburgu fil-25 ta’ Ġunju 2005[3], u partikolarment l-Artikolu 96 tiegħu,wara li kkunsidra l-Ftehim Intern bejn ir-Rappreżentanti tal-Gvernijiet ta’ l-Istati Membri li ltaqgħu fil-Kunsill, dwar miżuri li jridu jittieħdu u proċeduri li jridu jiġu segwiti għall-implimentazzjoni tal-Ftehim li jemenda l-Ftehim ta' Sħubija ACP-KE[4], u partikolarment l-Artikolu 3 tiegħu,wara li kkunsidra l-proposta mill-Kummissjoni,Billi:(1) Id-Deċiżjoni tal-Kunsill 2004/793/KE tal-15 ta’ Novembru 2004[5] dwar il-konklużjoni tal-proċedura ta’ konsultazzjonijiet mar-Repubblika tat-Togo skond l-Artikolu 96 tal-Ftehim ta’ Cotonou, tipprevedi perjodu ta’ validità ta’ 24 xahar mid-data ta’ l-adozzjoni għall-monitoraġġ tal-miżuri xierqa.(2) Il-kriżi politika ta’ l-2005 li kien hemm wara l-mewt tal-president Eyadema kien avveniment mhux mistenni li tefa lura l-kalendarju inizjali għall-implimentazzjoni ta’ l-impenji meħuda mill-gvern Togoliż, u ma ppermettietx li jintlaħqu l-għanijiet iffissati fl-iskadenza mitluba fil-bidu.(3) Wara li għadda dan il-perjodu ta’ monitoraġġ ħafna impenji twettqu u l-bqija ta’ l-impenji prinċipali wasslu għal inizjattivi konkreti. Madankollu, diversi miżuri importanti fir-rigward ta’ l-elementi essenzjali tal-Ftehim ta’ Cotonou għad iridu jkunu implimentati.IDDEĊIEDA KIF ĠEJ:Artikolu 1Il-validità tad-Deċiżjoni 2004/793/KE li tikkonkludi l-proċedura ta’ konsultazzjoni mar-Repubblika tat-Togo taħt l-Artikolu 96 tal-Ftehim ta’ Cotonou ġiet estiża b’24 xahar, sal-15 ta’ Novembru 2008. Din għandha tkun eżaminata mill-ġdid b’mod regolari ta’ l-inqas kull 6 xhur.Artikolu 2Il-miżuri adottati fid-Deċiżjoni 2004/793/KE skond il-miżuri xierqa msemmija fl-Artikolu 96(2)(c) tal-Ftehim ta’ Cotonou baqgħu l-istess, suġġetti għall-aġġustamenti speċifikati fl-abbozz ta’ l-ittra li tinsab fl-anness ta’ din id-Deċiżjoni.Artikolu 3Din id-Deċiżjoni għandha tidħol fis-seħħ fil-jum li fih tiġi adottata. Għandha tiġi pubblikata fil- Ġurnal Uffiċjali ta’ l-Unjoni Ewropea .Magħmula fi Brussell, [...]Għall-KunsillIl-PresidentANNESSGħall-attenzjoni tal-Prim Ministru, kap tal-gvern tar-Repubblika tat-TogoOnorevoli Prim Ministru,L-Unjoni Ewropea tagħti importanza kbira lid-dispożizzjonijiet ta’ l-Artikolu 9 tal-Ftehim ta’ Cotonou. Ir-rispett tad-drittijiet tal-bniedem, il-prinċipji demokratiċi u l-istat tad-dritt, li fuqhom hu bbażat il-Partenarjat ta’ l-AKP-UE, jikkostitwixxu elementi essenzjali tal-Ftehim imsemmi u, konsegwentement, il-bażi tar-relazzjonijiet tagħna.L-Unjoni Ewropea, fl-2004 ikkunsidrat li s-sitwazzjoni politika fit-Togo kienet tikkostitwixxi vjolazzjoni ta’ dawn l-elementi essenzjali u f’April 2004 fetħet konsultazzjonijiet f’isem l-Artikolu 96 tal-Ftehim, li fi ħdanhom il-gvern ħa 22 impenn. Dawn il-konsultazzjonijiet wasslu għall-konklużjonijiet li ġew ikkomunikati lill-kap tal-gvern f’korrispondeza preċedenti fil-15 ta’ Novembru 2004.Il-miżuri xierqa jipprevedu perjodu ta’ monitoraġġ ta’ 24 xahar li jispiċċa fl-14 ta’ Novembru 2006. Matul dan il-perjodu seta’ jseħħ djalogu politiku msaħħaħ, ikkaratterizzat fost l-oħrajn b’missjonijiet ta’ monitoraġġ konġunti tal-Kunsill u l-Kummissjoni f’Lulju 2005 u f’Marzu 2005.Il-monitoraġġ ta’ l-impenji meħuda wera li s-sitwazzjoni tjiebet b’mod konsiderevoli fl-aħħar ta’ l-2004, sakemm ma’ s-sitwazzjoni reġgħet iddegradat fl-avvenimenti ta’ l-2005 li segwew il-mewt tal-President Eyadema. Minn Ġunju 2005 ġiet introdotta politika ta’ ftuħ u r-riżultat attwali juri titjib konsiderevoli u sostenibbli tas-sitwazzjoni, rifless fil-ftehim politiku globali riċenti, li għalih nifirħu lill-awtoritajiet u l-atturi Togoliżi kollha.Fost l-iniżjattivi prinċipali kollha li ttieħdu hemm partikolarment:-  il-ħolqien ta’ gvern miftuħ li jintegra miegħu membri mill-oppożizzjoni;-  l-introduzzjoni ta’ kodiċi ta’ l-Istampa ġdid, sforz li sar fil-livell tal-mezzi tax-xandir uffiċjali għal kopertura iktar bilanċjata u l-ewwel rikompożizzjoni ta’ l-Awtorità Għolja ta’ l-Awdjoviżiv u l-Komunikazzjoni;-  l-adozzjoni ta’ programm ta’ riforma tal-ġustizzja, il-ħelsien tal-priġunieri politiċi arrestati matul l-avvenimenti ta’ l-2005 u t-titjib tal-kundizzjonijiet ta’ kustodja;-  iż-żamma ta’ djalogu politiku ġenwin inter-togoliż li ppermetta lill-partijiet kollha li jindirizzaw il-punti kollha ta’ tilwim fil-qafas ta’ aġenda miftuħa. Dan id-djalogu wassal għall-iffirmar ta’ ftehim politiku mill-parteċipanti kollha fl-20 ta’ Awissu li għadda. It-test iffirmat għandu l-għan li joħloq il-bażi ta’ rikonċiljazzjoni nazzjonali sostenibbli u jmur lil hinn mill-impenji meħuda fir-rigward ta’ l-Unjoni Ewropea. Minbarra l-kwistjonijiet relatati mal-qafas elettorali u ma' l-impunità, jindirizza wkoll dawk relatati mat-tkomplija tar-riformi kostituzzjonali u fl-armata;-  l-iffirmar fl-10 ta’ Lulju 2006 ta’ protokoll ta’ ftehim mal-Kummissarju l-Għoli tad-Drittijiet tal-Bniedem tan-Nazzjonijiet Uniti għall-ftuħ ta’ uffiċċju f’Lomé, inkarigat li jassisti lill-gvern u li jsegwi l-kwistjoni tad-drittijiet tal-bniedem fit-Togo.Aħna ninnutaw ukoll li azzjonijiet li mhumiex direttament relatati mat-22 impenn meħuda, iżda li huma marbuta magħhom, bdew jiġu implimentati. Dawn il-miżuri huma r-riforma fl-armata permezz li tkun separata d-difiża nazzjonali mill-missjonijiet ta’ sigurtà interna u l-kwistjoni tar-refuġjati, li l-ewwel ħaġa li għandha ssir fir-riward tagħhom hi li terġa’ tinbena l-fiduċja.M’hemmx dubju li l-miżuri meħuda għandhom jgħinu biex terġa’ tiġi stabbilita d-demokrazija u r-rispett għad-drittijiet tal-bniedem u li jkunu passi lejn ir-rispett ta’ l-impenji meħuda.F’dan il-kuntest, l-Unjoni Ewropea tistenna li jkun hemm partikolarment:-  it-tisħiħ tal-progress li sar, li għadu jkun ikkonfermet fl-elezzjonijiet li jmiss;-  l-implimentazzjoni tal-qafas elettorali aċċettat mill-partiti kollha u ddefinit fil-Ftehim Politiku Globali, li għandu jwassal għal elezzjonijiet leġiżlattivi liberi u trasparenti;-  id-definizzjoni ta’ qafas ġuridiku li jorganizza l-finanzjament tal-partiti politiċi;-  it-tkomplija tal-proċess ta’ deċentralizzazzjoni;-  ir-riżoluzzjoni tal-kwistjoni ta’ impunità, kif stipulat fl-impenn 2.6 li hu anness ma’ l-ittra preċedenti tagħna tal-15 ta’ Novembru 2004, u l-garanziji tar-rispett tad-drittijiet tal-bniedem, kif stipulat fl-impenn 2.1;-  Ir-reviżjoni ta’ l-istatuti tal-Kummissjoni Nazzjonali tad-Drittijiet tal-Bniedem u r-rikompożizzjoni tagħha.Waqt li l-Unjoni Ewropea hija konxja mit-tendenza pożittiva li għaddejja fit-Togo u mill-ħidma li għad trid issir, iddeċidiet li testendi l-perjodu ta’ monitoraġġ tad-Deċiżjoni tal-15 ta’ Novembru 2004 għal 48 xahar biex l-awtoritajiet Togoliżi jkollhom żmien biżżejjed biex iżommu l-impenji li ħadu.F’dan ir-rigward, il-miżuri xierqa li ġew ikkomunikati lilek fl-ittra preċedenti tagħna tal-15 ta’ Novembru 2004 għadhom japplikaw.F’dan il-qafas, il-bilanċ mhux minfuq tas-sitt u s-seba’ EDF għandu jintuża skond l-oġġettivi stabbiliti fil-miżuri xierqa biex jitwettqu l-elezzjonijiet leġiżlattivi, tiġi ffinanzjata faċilità teknika ta’ kooperazzjoni, maħsuba biex, fost l-oħrajn, tappoġġja t-twettiq tat-22 impenn, jiġi appoġġjat programm ta’ riforma fis-sistema ġudizzjarja, titqajjem kuxjenza dwar id-drittijiet tal-bniedem, kif ukoll il-finanzjament ta' programm ta’ benefiċċji soċjali għal xogħlijiet li jimpjegaw numru kbir ta' ħaddiema.Dejjem tiegħek,Magħmul fi Brussell,Għall-Kummissjoni | Għall-Kunsill |[1] ĠU L 287, 28.10.2005, p. 4[2] ĠU L 317, 15.12.2000, p. 3.[3] ĠU L 287, 28.10.2005, p. 4.[4] ĠU L 317, 15.12.2000, p. 376.[5] ĠU L 349, 25.11.2004, p. 17.